Råolje har vært utvunnet siden 1960. Den nåværende årsproduksjonen av olje er på omtrent 6 millioner tonn. Salget av olje utgjør nesten 90 % av eksportinntektene og mellom 60 og 70 % av statsinntektene. Oljeraffineriet i Point-Noire er et av landets største og produserer tilsammen 1 million tonn bensin, parafin og forskjellige andre fyringsoljer. Oljeeksporten startet på begynnelsen av 1980-tallet. Takket være oljeinntektene har landet fått en liten oppgang, selv om store deler av dem er pantsatt i dyre utviklingsprosjekter. USA, Frankrike og Italia har store oljeselskaper som deltar i olje-utvinningen.